Poésies de Marie de France (Roquefort)/Fable LXXV
# Poésies de Marie de France (Roquefort)/Fable LXXV

### FABLE LXXV.

Or vus cunterai d’un Dragun K’un Vilains prist à compaignun ; E cil suvent li prometeit Qe loiaument le servireit. Li Dragons volut espruvier Si se purreit en lui fier, Un Oef li cummande à garder ; Si li dit qu’il voleit errer. De l’Uef garder mult li pria E li Vilains li demanda Pur coi li cummandeit enssi : E li Draguns li respundi Que dedenz l’Uef ot enbatu10

Tute sa force et sa vertu, Tut sereit mort s’il fust brisiez. Qant li Draguns fu eslungiez Si s’est li Vileins purpenssez Que li Hués n’iert plus gardez ; Par l’Oues ocirra le Dragun S’ara sun or tut-à-bandun. E qant li Oës fu despéciez20 Si est li Dragons repairiez ; L’eschaille vit gésir par terre, Si li cummencha à enquerre Purquoi ot l’Oef si mesgardé. Lors sot-il bien la vérité Bien aparçut la tricherie ; Départie est lur cumpaignie.

Pur ce nus dit icest sarmun,

Q’à trichéour ne à félun30 Ne deit-l’en cummander sun or, N’abandunner sun chier thrésor ; En cunvoitex ne en aver Ne se deit nus Hums affier.

* ↑ Le grand d’Aussy, tom. iv, p. 245.
* ↑ Aller en voyage.
* ↑ Placé, mis, enfermé.
* ↑ Enfin que le Dragon mourroit aussitôt que l’œuf seroit brisé.
* ↑ Entièrement.
* ↑ Lui demander.
* ↑ Mal gardé, mal conservé.
* ↑ Et leur société fut rompue.
* ↑ On ne doit confier son or ni ses richesses.
* ↑ Comment se pot en lui fier.
* ↑ Trestout son sens et sa vertu.
* ↑ Por l’oef qu’avoit mal gardé Or sot-il bien sa volenté.
